CELEX: 31989R2203
Language: el
Date: 1989-07-20
Title: Κανονισμός (ΕΟΚ) αριθ. 2203/89 της Επιτροπής της 20ής Ιουλίου 1989 που τροποποιεί τον κανονισμό (ΕΟΚ) αριθ. 756/70 περί χορηγήσεως ενισχύσεων για το αποκορυφωμένο γάλα το οποίο μεταποιείται για παρασκευή τυρίνης και τυρινικών αλάτων

Avis juridique important

|

31989R2203

Κανονισμός (ΕΟΚ) αριθ. 2203/89 της Επιτροπής της 20ής Ιουλίου 1989 που τροποποιεί τον κανονισμό (ΕΟΚ) αριθ. 756/70 περί χορηγήσεως ενισχύσεων για το αποκορυφωμένο γάλα το οποίο μεταποιείται για παρασκευή τυρίνης και τυρινικών αλάτων  

Επίσημη Εφημερίδα αριθ. L 209 της 21/07/1989 σ. 0033 - 0033

***** ΚΑΝΟΝΙΣΜΟΣ (ΕΟΚ) αριθ. 2203/89 ΤΗΣ ΕΠΙΤΡΟΠΗΣ  της 20ής Ιουλίου 1989  που τροποποιεί τον κανονισμό (ΕΟΚ) αριθ. 756/70 περί χορηγήσεως ενισχύσεων για το αποκορυφωμένο γάλα το οποίο μεταποιείται για παρασκευή τυρίνης και τυρινικών αλάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 11 παράγραφος 3,  Εκτιμώντας:  ότι το άρθρο 2 παράγραφος 2 του κανονισμού (ΕΟΚ) αριθ. 756/70 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1460/89 (4), ορίζει τις διάφορες ποσότητες αποκορυφωμένου γάλακτος που είναι απαραίτητες για την παρασκευή ενός χιλιογράμμου τυρίνης ή τυρινικών αλάτων· ότι πρέπει να προσαρμοστούν οι ποσότητες αυτές με βάση την εξέλιξη των τεχνικών μεθόδων παρασκευής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 756/70, η παράγραφος 2 αντικαθίσταται από το ακόλουθο κείμενο:  «2. Για τον υπολογισμό της ενίσχυσης θεωρείται ότι:  α) ένα χιλιόγραμμο οξίνης τυρίνης ποιότητας Α όπως ορίζεται στο παράρτημα Ι παρασκευάσθηκε με 32,17 χιλιόγραμμα αποκορυφωμένου γάλακτος·  β) ένα χιλιόγραμμο  - τυρινικού άλατος που ορίζεται στο παράρτημα Ι  ή  - τυρίνης-πυτίας ποιότητας Α που ορίζεται στο παράρτημα Ι  ή  - οξίνης τυρίνης ποιότητας Α που ορίζεται στο παράρτημα ΙΙ  παρασκευάστηκε με 33,97 χιλιόγραμμα αποκορυφωμένου γάλακτος·  γ) ένα χιλιόγραμμο  - τυρίνης-πυτίας ποιότητας Α που ορίζεται στο παράρτημα ΙΙ  ή  - τυρινικών αλάτων που ορίζεται στο παράρτημα ΙΙ  παρασκευάστηκε με 35,77 χιλιόγραμμα αποκορυφωμένου γάλακτος·  δ) ένα χιλιόγραμμο τυρίνης που ορίζεται στο παράρτημα ΙΙΙ παρασκευάστηκε με 24,97 χιλιόγραμμα αποκορυφωμένου γάλακτος·  ε) ένα χιλιόγραμμο τυρινικών αλάτων όπως ορίζεται στο παράρτημα ΙΙΙ παρασκευάστηκε με 28,57 χιλιόγραμμα αποκορυφωμένου γάλακτος.  Οι τυρίνες και τα τυρινικά άλατα που προβλέπονται στο πρώτο εδάφιο πρέπει να ανταποκρίνονται στις προδιαγραφές που ορίζονται στα σχετικά παραρτήματα.»  Άρθρο 2  Ο παρών κανονισμός αρχίζει να ισχύει την 1η Αυγούστου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 84 της 29. 3. 1989, σ. 1.  (3) ΕΕ αριθ. L 91 της 25. 4. 1970, σ. 28.  (4) ΕΕ αριθ. L 144 της 27. 5. 1989, σ. 32.